Държавен вестник, бр. 31, 2025 г., стр. 41

БРОЙ  31	
Д Ъ Р Ж А В Е Н  В Е С Т Н И К 	
СТР.  41   
6. планира ежегодното финансиране на 
системата по отбранително-мобилизационна 
подготовка (ОМП) и КАС;
7. участва в национални и междуведомстве­
ни форуми, комисии и учения по ОМП, ин­
формационни и комуникационни технологии 
(ИКТ), защита при бедствия, противодействие 
на заплахата от тероризъм, сигурността и при 
поддържането на Единната електронна съоб­
щителна мрежа на държавната администрация 
и за нуждите на националната сигурност;
8. оказва методическо ръководство на 
структурите по ОМП във второстепенните 
разпоредители с бюджет по бюджета на МЕУ; 
участва в комисии за проверка на територи­
алните структури на МЕУ по готовността им 
за работа във време на война, при бедствия 
и заплаха от тероризъм;
9. организира и координира изпълнението 
на задълженията на служителите, назначени по 
реда на Наредбата за дейностите и задачите по 
отбранително-мобилизационната подготовка 
и условията и реда за тяхното осъществяване, 
приета с Постановление № 31 на Министерския 
съвет от 2019 г. (обн., ДВ, бр. 17 от 2019 г.; 
изм. и доп., бр. 49 от 2020 г.) и Наредбата за 
условията и реда за функциониране на систе­
мата за военновременно управление, приета с 
Постановление № 159 на Министерския съвет 
от 2018 г. (ДВ, бр. 64 от 2018 г.);
10. предлага условия и ред за осигуряване 
на електронни съобщения при обявяване на 
режим извънредно положение по смисъла 
на Закона за противодействие на тероризма;
11. предлага условия и ред за осигуряване 
на електронни съобщения при обявяване на 
военно положение, положение на война или 
извънредно положение по смисъла на Закона 
за отбраната и въоръжените сили на Репуб­
лика България.
(3) Звеното по защита на класифицираната 
информация, сигурност и отбранително-моби­
лизационна подготовка осъществява дейности 
по законосъобразното прилагане на норма­
тивните актове в областта на личните данни 
и в съответствие с Регламент (ЕС) 2016/679 
на Европейския парламент и на Съвета от 
27 април 2016 година относно защитата на 
физическите лица във връзка с обработва­
нето на лични данни и относно свободното 
движение на такива данни и за отмяна на 
Директива 95/46/EО (Общ регламент относно 
защитата на данните) (OB, L 119/1 от 4 май 
2016 г.), като:
1. контролира и наблюдава спазването на 
правилата за защита на данните и осигурява 
прилагането на политиката за защита на 
данните в МЕУ;
2. информира и консултира министъра и 
служителите за задълженията им, произти­
чащи от Общия регламент относно защитата 
на данните и нормативните актове, регламен­
тиращи защитата на личните данни;
3. следи за осведомеността и обучението на 
служителите в МЕУ в областта на защитата 
на личните данни;
4. информира и дава препоръки относно 
съответствието на операциите по обработване 
на личните данни с установените изисквания;
5. предоставя експертни становища и на­
соки по въпроси, свързани със законодател­
ната и регулаторната защита на данните, и 
отчита рисковете, свързани с операциите по 
обработване на личните данни;
6. консултира министъра по негово искане, 
като дава съвети по отношение на извършване­
то на оценка на въздействието върху защитата 
на личните данни и наблюдава процеса по 
извършването на оценката;
7. осъществява сътрудничеството с Комиси­
ята за защита на личните данни и е контактна 
точка за Комисията за защита на личните 
данни по въпроси, свързани с обработването 
на личните данни.
Раздел VII
Обща администрация
Чл. 34. (1) Общата администрация изпъл­
нява функции по техническото осигуряване 
на дейността на министъра и на специали­
зираната администрация и дейности по ад­
министративното обслужване на граждани и 
юридически лица.
(2) Общата администрация е организирана 
в пет дирекции:
1. дирекция „Връзки с обществеността и 
протокол“;
2. дирекция „Финанси“;
3. дирекция „Правни дейности и общест­
вени поръчки“;
4. дирекция „Административно обслуж­
ване“;
5. дирекция „Управление на човешките 
ресурси и собствеността“.
(3) Общата администрация изпълнява 
дейностите по текущо счетоводно отчитане, 
управление цикъла на обществените поръчки, 
административно обслужване и управление 
на човешките ресурси като споделени услуги 
по отношение на администрацията на второ­
степенния разпоредител с бюджет по бюджета 
на МЕУ. Редът и начинът на изпълнение на 
дейностите като споделени услуги се определят 
със заповед на министъра.
(4) Споделени услуги са тези, при които 
МЕУ предоставя на администрацията на 
второстепенния разпоредител с бюджет по 
бюджета на МЕУ услуги, свързани с общите 
административни дейности.
Чл. 35. Дирекция „Връзки с обществеността 
и протокол“ изпълнява следните функции: